b'\n_START_ARTICLE_\nBeogra\xc4\x91anka\n_START_SECTION_\nPovijest\n_START_PARAGRAPH_\nZgrada se gradila od 1969. do 1974. Projektirao ju je Branko Pe\xc5\xa1i\xc4\x87, tada\xc5\xa1nji gradona\xc4\x8delnik Beograda. Beogra\xc4\x91anka je prvi neboder u u\xc5\xbeem sredi\xc5\xa1tu Beograda, koji se nalazi izme\xc4\x91u Slavije i Terazija. Jedno je od najve\xc4\x87ih ostvarenja beogradske arhitekture s kraja 1960-ih godina 20. stolje\xc4\x87a. U to vrijeme bila je to najvi\xc5\xa1a zgrada u Beogradu. Na najvi\xc5\xa1em katu se nekada nalzio restoran koji je zatvoren 1990-ih godina 20. stolje\xc4\x87a. Tada je lokalna radiotelevizijska stanica Studio B, kupila taj kat za svoje potrebe.\n_START_SECTION_\nDanas\n_START_PARAGRAPH_\nU podzemlju zgrade se nalazi velika samoposluga koja je danas u vlasni\xc5\xa1tvu Familije, trgova\xc4\x8dkog lanca iz Beograda. Prizemlje i prva 4 kata su bili u vlasni\xc5\xa1tvu poduze\xc4\x87a Robna ku\xc4\x87a Beograd, koje je 2007. privatizirano od strane poduze\xc4\x87a Verano. Ostali katovi su uredski i poslovni prostori te su u vlasni\xc5\xa1tvu grada. Tu su i prostorije Studija B, Beogradska otvorena \xc5\xa1kola itd. Na preostalim katovima se nalaze sjedi\xc5\xa1ta i prdstavni\xc5\xa1tva srpskih i stranih tvrtki. U zgradi je i sjedi\xc5\xa1te IKEA podru\xc5\xbenice za Srbiju. Iako se ve\xc4\x87i dio zaposlenika novina Blica preselio u novu zgradu, ta novinska ku\xc4\x87a i dalje ima neke prostorije u Beogra\xc4\x91anki.\n_START_SECTION_\nObnova\n_START_PARAGRAPH_\nGrad Beograd planira obnovu zgrade, koja bi obuhva\xc4\x87ala osvje\xc5\xbeavanje, moderniziranje gra\xc4\x91evine, \xc4\x8di\xc5\xa1\xc4\x87enje vanjske fasade, rekonstrukcije unutra\xc5\xa1njosti zgrade te ponovno otvaranje restorana na vrhu Beogra\xc4\x91anke.'